ফেলোশিপ এবং স্কলারশিপ সম্পর্কে নতুন নিয়ম চালু করল বিশ্ববিদ্যালয় মঞ্জুরি কমিশন(ইউজিসি)। নতুন নিয়ম অনুযায়ী, ফেলোশিপ এবং স্কলারশিপ পাবেন কেবল সেই ছাত্রছাত্রীরাই, যাঁদের আধার কার্ড রয়েছে। ২০১৬-১৭ থেকেই চালু হচ্ছে এই নিয়ম। 
এই নতুন নিয়মে অসন্তোষ তৈরি হয়েছে শিক্ষার্থী মহলে। কারণ ছাত্রছাত্রীদের মধ্যে অনেকেরই এখনও পর্যন্ত আধার কার্ড নেই। তাঁরা আশঙ্কা করছেন, এই গেরোয় তাঁদের ফেলোশিপ ও স্কলারশিপ প্রাপ্তির পথে বাধা তৈরি হবে। অথচ তাঁদের যে আধার কার্ড নেই, তা তাঁদের দোষ নয়। এর জন্য প্রশাসনিক গাফিলতিকেই দায়ী করছেন তাঁরা। প্রশাসনিক গাফিলতির কারণে তাঁরা কেন ভুক্তভোগী হবেন, তা তাঁদের বোধগম্য হচ্ছে না। 
আরও পড়ুন 
নেট/সেট/পিএইচডি সংক্রান্ত জরুরি ঘোষণা ইউজিসি-র
ইউজিসি চিহ্নিত ভারতের ২২টি ভুয়ো বিশ্ববিদ্যালয়